Charlotte Qvale

Charlotte Qvale (født 1979) er en norsk-islandsk popartist, komponist og tekstforfatter, manusforfatter, regissør og skuespiller. Hun er født i Akureyri i Island, og vokste opp i Mandal. Med unntak av fem år i København hvor hun utdannet seg til skuespiller, har hun bodd hele sitt voksne liv i Oslo.

Liv og virke

Teater 
Qvale har skrevet, regissert og hatt roller i teaterforestillinger i samarbeid med Kai Erland/stiftelsen Arkivet. Sammen med Kai Erland, Terje Rypdal, Paolo Vinaccia og Palle Mikkelborg. stod hun også bak forestillingen «Havet».

Diskografi 
I 2010 utga Qvale sin første EP, og ble kåret til Ukas Urørt på NRK P3. I 2014 gav hun ut debutalbumet Fire Dance With Me på Sony Music. Tre av låtene fra albumet (Kiss The Girls, The Beginning Of The End og The Fire) var spillelistet på NRKP3 i 52 sammenhengende uker, og hun spilte på Bylarm samme år. Qvale har gitt ut musikk sammen Marte Wulff,  Torgeir Waldemar og Margaret Berger. 

Sammen med Marte Wulff og Sjur Miljeteig danner hun musikkollektivet «VIGGO» "   I 2022 slapp hun singelen «Talent for Love» med Torgeir Waldemar. 

I november 2022 ble hennes andre soloalbum, "Easy 'Cause It Hurts" , utgitt på Mother Likes It Records.

Referanser

Eksterne lenker 
 

Norske komponister
Norske regissører
Norske manusforfattere
Norske skuespillere
Personer fra Akureyri
Personer fra Mandal kommune